Αριθμ.Πρωτ……..

Νέα Σμύρνη, 5 Ιανουαρίου 2016

Κύριε Πρόεδρε,

Παρά τα επανειλημμένα έγγραφά μας με συνημμένα σχετικά έγγραφα της Γ.Γ.Α. που έχουν σχέση με την Ειδική Αθλητική Αναγνώριση των Σωματείων της ΚΟΕ το δικό σας σωματείο και δη μετά από τις επιστολές μας που αναρτήθηκαν στις 15/1/2015 και 22/7/2015 , το σωματείο σας μέχρι σήμερα δεν έχει τύχει της Αθλητικής Αναγνώρισης από την Γ.Γ.Α.

Πέρα των πιο πάνω, σιωπηλά η ΚΟΕ και αφού ενημερωθήκατε, σας έδωσε παράταση και το δικαίωμα να λαμβάνετε μέρος σε διοργανώσεις μέχρι 31/12/2015. Παρόλα αυτά και ήτοι παρήλθε η ως άνω προθεσμία, η ΚΟΕ δεν έχει λάβει από εσάς σχετικά έγγραφα της Γ.Γ.Α. περί Ειδικής Αθλητικής Αναγνώρισης, είτε γιατί ακόμη δεν έχετε προβεί στις σχετικές νόμιμες ενέργειες, είτε γιατί αν έχετε, δεν πήρατε απόφαση της Γ.Γ.Α. χωρίς καμία σχετική ευθύνη της ΚΟΕ γι΄αυτό.

Κατόπιν των πιο πάνω αντιλαμβάνεστε ότι πρέπει να σπεύσετε άμεσα για έκδοση Αθλητικής Αναγνώρισης από την Γ.Γ.Α. αλλιώς μετά την λήξη των Χειμερινών Αγώνων (7/3/2016) θα τηρηθούν αυστηρά οι διατάξεις του νόμου που συνεπάγει την μη συμμετοχή των σωματείων σας και των αθλητών σας σε αγωνιστικές εκδηλώσεις της ΚΟΕ.

Η πιο πάνω προθεσμία είναι η τελευταία, οριστική και αμετάκλητη και μη ζητηθεί ουδεμία ευθύνη από την ΚΟΕ η οποία εξάντλησε καθ΄υπέρβαση των αρμοδιοτήτων της κάθε προθεσμία.

Περαιτέρω, σωματεία που έχουν τύχει μέχρι σήμερα της Ειδικής Αθλητικής Αναγνώρισης είτε λόγω ιστορικότητας είτε γιατί προέβησαν στις νόμιμες διαδικασίες και δεν έχουν δηλώσει στην ΚΟΕ τους προπονητές τους, με την εκ του νόμου άδεια ασκήσεως επαγγέλματος από την ΓΓΑ, δεν θα τους επιτραπεί η συμμετοχή και του σωματείου τους και των αθλητών τους . Με την λήξη της παραπάνω προθεσμίας ήτοι μετά την λήξη των χειμερινών αγώνων (7/3/2016).

Ευελπιστούμε ότι επιτέλους κάποιοι θα συμμορφωθούν προς τις κείμενες διατάξεις και κανονισμούς ώστε να εκλείψουν τα σχετικά προβλήματα τόσο των σωματείων όσο και της ΚΟΕ με την Γ.Γ.Α. και θα υλοποιήσετε τα πιο πάνω.

Σημ .Παρακαλούνται όσα σωματεία έχουν λάβει της Ειδική Αθλητική Αναγνώριση να την αποστείλουν στην ΚΟΕ αλλιώς θεωρείται ότι δεν τους έχει χορηγηθεί.

Για το Δ.Σ.

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΔΗΜΗΤΡΗΣ ΔΙΑΘΕΣΟΠΟΥΛΟΣ ΔΗΜΗΡΗΣ ΣΑΡΑΚΑΤΣΑΝΗΣ